Tegelikult käisime siin ammu, aga kuidagi ei jõudnud kirja panna. Burgermaster on nö meie tänava otsas (küll oma 2 km eemal) selline burksikas, kuhu saab autoga letti sõita. Ma mäletan, kuidas väiksena usa filmidest vaatasin, et autoga sõideti kiirsöögikohta ja siis rulluiskudel toodi burksid, joogid ning jäätised. Oli ikka elu neil seal filmis.
No vot, sellest Burgermaster ́ist olime siis korduvalt mööda sõitnud ja oodanud võimalust sisse keerata. Meil endiselt kehtib kokkulepe, et enne burksi tuleb midagi füüsilist teha. Kord siis purjetamistrennist tulles oli selge, et nüüd on Burgermasterisse minek.
Autosid oli lõuna paiku üllatavalt palju. Õnneks paar vaba kohta ikka leidus. Parkisime ässalt oma auto hiigelsuure musta Cadillac ́i kõrvale. Neil on päris kihvt süsteem. Kui soovid tellida või lihtsalt teenindajat kutsuda, siis keerad autol tuled peale ning kui saad oma asjad kätte, keerad jälle maha jne.
#000000
Menüü oli täitsa korralik, signature combo ́d, eraldi burksid, kana/kala, friikad, isegi salatid ja jäätisekokteilid.
Minu valikuks ofkoors Combo 3, ehk Burgermaster Baconmaster Extra ja Raili võttis Combo 2, ehk Burgermaster. Mõlemad eined tulevad koos suurte friikatega ja joogiga.
Söömiseks on põhimõtteliselt 3 varianti: 1) kaasa - võtad oma toidu ja tagurdad minema. 2) autosse - toit antakse sulle autosse ja ise majandad, kuhu oma topsikud ja burksid laod. 3) see kõige õigem - raamiga akna külge. Viimane oli ilmselgelt ka meie otsus.
#000001
Toidust. Friikad - klassikalised peened, väga mõnusalt crisp ́id ja täpselt parajalt soolased. Erilist tähelepanu väärib veel friikate tops, mis oli nagu joogitops, mitte nagu nt Mac ́is, kus on põhjas augud ja autos süües on kogu sool sul lõpuks süles. Kuna me tulime nö "merelt", siis suur topsik oli täiesti omal kohal.
Burks - esimene kohtumine peale pakendi avamist oli neutraalne.
Väljanägemiselt tüüpiline paberisse mähitud kiirtoidu burks. Õnneks oli siinkohal sisule rohkem rõhku pandud kui välimusele - tomat ja sibul head värsked, liha seest mõnusalt mahlane ja väljast selline kohati krõbe grill. Kukkliga sama lugu. Kuigi need burksi saiad näevad suht sarnased välja, siis osad on ikka paremad, kui teised. See konkreetne kuulus paremate hulka. Minu burksil olid mõned peekoni ribad ka vahel, täiesti hammustatavad, ei olnud ära kuivatatud.
#000002
Friikad: 5 - täpselt sellised nagu kiirtoidu friikad olema peavad.
Burks: 4 - väga ok burks, 5 ́e ei pannud, sest kuskil peab veel parem olema.
Interjöör: 4 - kindlasti tasub käimist, omamoodi kogemus, erinev kui MacDrive
#000003
Pull lugu ka. Meie veel sõime, kui kõrval suur must Cadillac maastur oli just lõpetanud ja plaanis minema sõita. Autot käivitades käis ainult klõps-klõps. Mul oli kohe selge, aku tühi, starter klõpsub. Naine roolis vaatab meie poole küsivalt, et "Really?!". Ma vist isegi hakkasin midagi vastama või vähemalt peas mõtlesin, kuidas on starter inglise keeles. Või, et kuidas selgitada, et aku on tühi. Lükkama ka vist ju ei lähe automaatkastiga monstrumit. Läks vist mõned sekundid, kui üks teenindajatest juba suure ratastel käivitajaga auto poole tuli. Midagi seal algul ei toiminud. Nii paari kolme minuti pärast oli kohal ka juba üks vanem proua, ka teenindaja ning aitas ise aku juhtmeid ühendada. Suts ootamist ja must suur Cadillac käivitus, kõik olid õnnelikud ja meie saime rahus edasi süüa. Vanem teenindajaproua hõikas veel järgi, et ärgu Cadillac ́i juht liialt pabistagu, seda juhtub seal pidevalt. Et ju on mingi Burgermaster'i needus.
Ma keerasin meie autos raadio igaks juhuks kinni.
#000004